เคยกินยาคุมกำเนิดมาแล้วค่ะแล้วหยุดกินไปเกือบเดือน แล้วมาเริ่มกินใหม่หลังมีอะไรกับแฟนค่ะ -มีอะไรกับแฟนช่วงประมาณตี2-3ค่ะ ตื่นเช้ามาไปไปซื้อยาคุมประมาณ8โมงเช้า คือหลังจากมีเพศสัมพันธ์มาประมาณ6-7ชม. แล้วเริ่มกิน8โมงเช้าค่ะ จะทันมั้ยคะ
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที และจะมีโอกาสตั้งครรภ์ได้ภายใน 2-3 สัปดาห์ดังนั้น หากหยุดทานยาคุมไปแล้วเกือบเดือน แล้วได้มีเพศสัมพันธ์ ย่อมมีโอกาสที่จะตั้งครรภ์ได้ค่ะส่วนการทานยาคุมกำเนิดยี่ห้อแอนนี่ ลินน์ ซึ่งเป็นยาคุมกำเนิดธรรมดา การทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ หากต้องการที่จะป้องกันการตั้งครรภ์ ควรซื้อยาคุมฉุกเฉินมาทานค่ะ โดยควรทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด ส่วนยาคุมกำเนิดแอนนี่ ลินน์ อาจทานต่อไปได้ แต่เมื่อทานยาจนหมดแผง หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ